**Anexă la OMTI nr………………..**

**COMPONENTA INIȚIALĂ**

 **A PLANULUI DE SELECȚIE A CANDIDAȚILOR PENTRU POZIȚIILE DE MEMBRU ÎN CONSILIUL DE ADMINISTRAȚIE AL „COMPANIEI NAȚIONALE DE INVESTIȚII RUTIERE” S.A. (CNIR)**

1. **PREAMBUL**

Compania Naţională de Investiţii Rutiere S.A. (CNIR) a fost înființată în baza  Ordonanței de urgență a Guvernului nr. 55 /2016 privind reorganizarea Companiei Naționale de Autostrăzi și Drumuri Naționale din România —S.A. și înființarea Companiei Naționale de Investiții Rutiere —S.A., aprobată prin Legea nr. 50/2021 pentru aprobarea Ordonanței de Urgență a Guvernului nr. 55/2016 privind reorganizarea Comapaniei Naționale de Autostrăzi și Drumuri Naționale din România- S.A. și înființarea Companiei Naționale de Investiții Rutiere – S.A., precum și modificarea și completarea unor acte normative.

Compania Naţională de Investiţii Rutiere S.A. (CNIR) este persoană juridică română, are forma juridică de societate pe acțiuni, cu capital social integral de stat, având sediul central în București, Bld. Dinicu Golescu, nr. 38, fiind înregistrata la ORC, nr. J40/14842/2016, CUI 36727850 și are ca obiect principal de activitate:

**a)** proiectarea, construirea, reabilitarea, modernizarea, executarea lucrărilor de remediere pe perioadele de garanție tehnică până la data predării către Compania Națională de Administrare a Infrastructurii Rutiere - S.A. (C.N.A.I.R.) a autostrăzilor, drumurilor expres, drumurilor naționale, variantelor ocolitoare, precum și a altor elemente de infrastructură rutieră care fac parte din structura rutieră, astfel cum acestea sunt aprobate prin documentele strategice la nivel național sau fac obiectul unor decizii ale autorităților publice naționale în domeniul transporturilor;

**b)** executarea de lucrări în regie proprie de natura celor prevăzute la lit.a), cu respectarea prevederilor legale în domeniul ajutorului de stat și al achizițiilor publice;

**c)** executarea lucrărilor în regie proprie, pentru care există piață concurențială, care poate avea loc în situații excepționale, cu caracter de urgență, atunci când este necesară asigurarea implementării unui proiect pe baza unei analize de necesitate sau în situația în care, pe baza unui studiu de rentabilitate, rezultă că pentru statul român este mai eficientă executarea acestor lucrări în regie proprie;

**d)** coordonarea dezvoltării unitare și echilibrate a infrastructurii de transport rutier în acord cu sursele de finanțare disponibile și cu documentele strategice aprobate la nivel național;

**e)** asigurarea implementării programelor de dezvoltare unitară a rețelei de drumuri publice pentru proiectele pe care le are în implementare, în concordanță cu strategia Ministerului Transporturilor și Infrastructurii, cerințele economiei naționale și cu cele de apărare;

**f)** efectuarea oricăror alte operațiuni și activități legale necesare realizării obiectului său de activitate stabilit în statutul companiei.

Ministerul Transporturilor și Infrastructurii exercită competenţele de autoritate publică tutelară, în baza prevederilor O.U.G. nr. 109/2011 privind guvernanţa corporativă a întreprinderilor publice, cu modificările și completările ulterioare.

Compania Naţionale de Investiţii Rutiere S.A. (CNIR) este condusă de Adunarea Generală a Acționarilor. Conform Statutului, societatea este administrată de un consiliu de administrație format din 7 (șapte) membri. În prezent, societatea este administrată de un Consiliu de Administrație format din 5 (cinci) membri, numiți pe o perioadă de 4 (patru) ani, respectiv până la data de 13.02.2027.

Procedura de selecție a candidaților pentru pozițiile de membru în Consiliul de administrație se derulează în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, și ale HG nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

Pentru aceasta, autoritatea publică tutelară propune prezentul proiect al componentei inițiale a Planului de selecție.

1. **SCOPUL ȘI DOMENIUL DE APLICARE AL PLANULUI DE SELECȚIE - COMPONENTA INIȚIALĂ**

Potrivit H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, planul de selecție - cuprinde documente de lucru care se utilizează în derularea procedurii de selecţie pentru funcţii de administrator, prin care se stabileşte calendarul procedurii de selecţie de la data iniţierii până la data numirii membrilor consiliilor, structurat pe două componente: componenta inițială, care se elaborează şi se publică pe pagina de internet a MTI şi a întreprinderii publice, în termen de 15 zile de la data declanşării procedurii de selecţie și componenta integrală, care se întocmește de comisia de selecție și nominalizare și se definitivează până la publicarea anunțului.

Componenta inițială a planului de selecție este definită la art. 1 pct. 4 din Anexa nr. 1 la H.G. nr. 639/2023 și reprezintă un document de lucru care se întocmeşte de către autoritatea publică tutelară şi cuprinde, fără a se limita la acestea, scrisoarea de aşteptări, aspectele-cheie ale procedurii, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor.

Componenta integrală a planului de selecţie este definită la art. 1 pct. 6 din Anexa nr.1 la H.G. nr. 639/2023 și reprezintă un document de lucru întocmit de comisia de selecţie şi nominalizare şi definitivat până la publicarea anunţului, care conţine, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanşării procedurii de selecţie şi data prezentării raportului final, precum şi componenta iniţială a planului de selecţie.

Prezenta componentă inițială a planului de selecție este întocmită cu scopul recrutării și selecției unui număr de 2 (doi) membri ai Consiliului de Administrație al Companiei Naţionale de Investiţii Rutiere S.A. (CNIR), cu respectarea prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

Componenta inițială este elaborată cu scopul de a oferi fundament pentru componenta integrală a planului de selecție. Planul de selecție în integralitatea sa constituie fundamentul procedurii de selecție, reflectând principalele activități și decizii care trebuie realizate, termenele de realizare, structurile implicate, precum și documentele de lucru. Planul de selecție, in integralitatea lui, va fi realizat de expertul independent contractat.

Componenta inițială a planului de selecție va fi publicată pe pagina de internet proprie a Ministerului Transporturilor și Infrastructurii și a Companiei Naţionale de Investiţii Rutiere S.A. (CNIR), în conformitate cu prevederile art. 5 alin. (1) din Anexa nr. 1 la H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare.

1. **PRINCIPII**

Elaborarea componentei inițiale a planului de selecție s-a realizat cu claritate pentru a putea fi determinate toate aspectele cheie ale procedurii de selecție, în concordanță cu prevederile O.U.G. 109/2011 privind guvernanța corporativă a întreprinderilor publice, cu modificările și completările ulterioare.

Planul de selecție se întocmeşte şi se implementează astfel încât să asigure o procedură de selecţie transparentă, deschisă, nediscriminatorie, competitivă şi comprehensivă.

 **4. DOCUMENTE OBLIGATORII ÎN PROCEDURA DE SELECȚIE**

**SCRISOAREA DE AȘTEPTĂRI**

Scrisoarea de asteptări face parte din setul de documente obligatorii cu care începe procesul de selecţie a membrilor consiliului pentru întreprinderile publice şi este parte din componenta iniţială a planului de selecţie. Aceasta reprezintă un document de lucru prin care autoritatea publică tutelare stabileşte performanţele aşteptate de la organele de administrare şi conducere ale întreprinderii publice, precum şi politica autorităţii publice tutelare privind întreprinderile publice care au obligaţii specifice legate de asigurarea serviciului public, pentru o perioadă de cel puţin 4 ani.

Pe baza scrisorii de aşteptări, candidaţii aflaţi pe lista scurtă şi administratorii care solicită reînnoirea mandatului redactează declaraţia de intenţie.

**PROFILUL CONSILIULUI DE ADMINISTRAȚIE**

Profilul consiliului de administrație cuprinde un set de competenţe, capacităţi, trăsături şi aptitudini pe care consiliul trebuie să le deţină la nivel colectiv, având în vedere contextul organizaţional, misiunea, cerinţele exprimate în scrisoarea de aşteptări şi elementele de strategie organizaţională existente sau ce trebuie dezvoltate.

**PROFILUL CANDIDATULUI**

Profilul candidatului pentru poziția de membru în Consiliul de Administrație al Companiei Naţionale de Investiţii Rutiere S.A. (CNIR) cuprinde competenţele, experienţa specifică, capacităţi, trăsături şi aptitudini pe care acesta trebuie să le demonstreze, în conformitate cu misiunea şi obiectivele întreprinderii publice, precum şi cu etapa de dezvoltare a acesteia. Profilul candidatului se întocmeşte pe baza profilului consiliului, pentru a răspunde aşteptărilor acţionarilor, exprimate în scrisoarea de aşteptări.

Profilul candidatului este alcătuit din două componente:

a) descrierea rolului acestuia, derivat din cerinţele contextuale ale întreprinderii publice şi din scrisoarea de aşteptări;

b) descrierea criteriilor de selecţie.

**PLANUL DE SELECȚIE**

În conformitate cu prevederile H.G. nr. 639/2023, Planul de selectie cuprinde documente de lucru care se utilizează în derularea procedurii de selecţie pentru funcţii de administrator, prin care se stabileşte calendarul procedurii de selecţie de la data iniţierii până la data numirii membrilor consiliilor, structurat pe două componente: componenta iniţială şi componenta integrală.

Planul de selecţie conţine, dar fără a se limita la acestea, următoarele:

a) etapele procesului de selecţie, calendarul, documente şi materiale ce urmează a fi verificate, respectiv elaborate, persoane de contact pentru informaţii şi detalii suplimentare;

b) anunţurile privind selecţia, pentru presa tipărită şi online;

c) lista detaliată a documentelor necesare în vederea depunerii candidaturii de către persoane fizice şi persoane juridice, în funcţie de etapele procedurii de selecţie;

d) dispoziţiile de confidenţialitate şi de acces la documente, lista elementelor confidenţiale;

e) lista riscurilor posibile şi a măsurilor ce vor fi luate pentru diminuarea acestor riscuri, asigurându-se că drepturile acţionarilor sunt respectate şi că interesele întreprinderii publice sunt asigurate;

f) scrisoarea de aşteptări;

g) cerinţele contextuale;

h) profilul consiliului;

i) profilul candidatului;

j) criteriile de selecţie;

k) modul de acordare a punctajului;

l) documente referitoare la declaraţia de intenţie;

m) planul de interviu;

n) proiectul contractului de mandat;

o) declaraţii necesare a fi completate de către candidaţi.

Componenta integrală a planului de selecție se elaborează de către comisia de selecție și nominalizare în termen de 10 zile de la înființare, și se aprobă prin hotărâre a adunării generale a acţionarilor, conform prevederilor art.10 alin. (1) și (4) din Anexa nr. 1 la H.G. nr. 639/2023.

1. **TERMENE ALE PROCEDURII DE SELECȚIE**

Data de începere a procedurii de selecție, conform art. 3 alin. (1) lit. b) din Anexa nr. 1 la H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, este data adoptării hotărârii adunării generale a acţionarilor prin care se decide declanșarea procedurii de selecție a membrilor consiliului de administrație.

Astfel, prin HAGA nr. 21/24.10.2024 s-a aprobat declanșarea procedurii de selecție a membrilor consiliului de administrație al Companiei Naţionale de Investiţii Rutiere S.A. (CNIR), în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, precum și a prevederilor H.G. nr. 639/2023, pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare.

Conform prevederilor art. 29 alin. (1) din O.U.G. nr.109/2011 privind guvernanța corporativă a întreprinderilor publice, cu modificările și completările ulterioare, procedura de selecţie pentru membrii consiliului de administraţie se finalizează în termen de cel mult 150 de zile de la data aprobării hotărârii adunării generale a acţionarilor de iniţiere a procedurii.

1. **CONTRACTAREA EXPERTULUI INDEPENDENT**

Potrivit prevederilor art. 6 din Anexa nr. 1 la H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, contractarea serviciilor expertului independent se face de către AMEPIP prin procedură de achiziţie publică, în conformitate cu dispoziţiile Legii nr. 98/2016 privind achiziţiile publice, cu modificările şi completările ulterioare, precum şi cu prevederile art. 2 pct. 28 din Ordonanţa de urgenţă a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare.

7. COMISIA DE SELECȚIE ȘI NOMINALIZARE

Comisia de selecţie și nominalizare se va înfiinţa prin act administrativ al autorității publice tutelare și va avea componența și atribuţiile principale stabilite conform prevederilor art. 49 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, și detaliate prin Regulamentul-cadru de organizare şi funcţionare al comisiilor de selecţie şi nominalizare, aprobat de AMEPIP și prevăzut la art. 44 alin. (5) lit. c) pct. (v) din Ordonanţa de urgenţă a Guvernului nr. 109/2011, cu modificările și completările ulterioare.

8. ROLURI ȘI RESPONSABILITĂȚI

Prezenta secțiune definește principalele activități pe care părțile implicate în procesul de recrutare și selecție trebuie să le îndeplinească în scopul unei bune gestionări a procesului de recrutare și selecție.

Autoritatea publică tutelară are următoarele competențe:

• în conformitate cu prevederile art. 3 alin. (3) din Anexa nr. 1 la H.G. nr. 639/2023, notifică AMEPIP în termen de 2 zile lucrătoare de la data adoptării hotărârii adunării generale, cu privire la declanșarea procedurii de selecție;

• desemnează doi membri în comisia de selecţie şi nominalizare;

• constituie prin ordin al ministrului transporturilor și infrastructurii comisia de selecţie şi nominalizare potrivit dispoziţiilor art. 7 din Anexa nr. 1 la H.G. nr. 639/2023, și asigură secretariatul comisiei de selecţie şi nominalizare;

• elaborează și aprobă Regulamentul de organizare şi funcţionare al comisiei de selecţie şi nominalizare pe baza regulamentului cadru prevăzut la art. 44 alin. (5) lit. c) pct. (v) din Ordonanţa de urgenţă a Guvernului nr. 109/2011, în conformitate cu art. 9 din Anexa nr. 1 la H.G. nr. 639/2023;

• elaborează şi publică componenta iniţială a planului de selecţie pe pagina de internet proprie şi a întreprinderii publice, în termen de 15 zile de la data declanşării procedurii de selecţie;

• publică anunțul privind selecția membrilor consiliului de administraţie pe pagina de internet a acesteia şi, prin grija preşedintelui consiliului de administraţie, pe prima pagină de internet a întreprinderii publice într-un loc vizibil la încărcarea paginii, precum şi pe pagina de internet a AMEPIP, în cel puţin două publicaţii economice şi/sau financiare de largă răspândire, precum şi pe cel puţin o platformă sau un site de recrutare de resurse umane cu mare vizibilitate la nivel naţional;

• transmite Raportul final către AMEPIP, în vederea emiterii avizului conform în condiţiile prevăzute la art. 44 alin. (5) lit. c) pct. (vii) din Ordonanţa de urgenţă a Guvernului nr. 109/2011;

• după emiterea avizului conform al AMEPIP, Raportul final se publică pe pagina de internet a autorității publice tutelare, a întreprinderii publice și a AMEPIP, cu respectarea prevederilor Regulamentului general privind protecția datelor;

• convoacă adunarea generală a acţionarilor în maximum 10 zile de la comunicarea raportului final.

Adunarea Generală a Acționarilor are următoarele competențe:

• aprobă declanșarea procedurii de selecție conform prevederilor art. 3 alin. (1) lit. (b) din Anexa nr. 1 la H.G. nr. 639/2023;

• aprobă componenta integrală a planului de selecție conform prevederilor art. 10 alin. (4) din Anexa nr. 1 la H.G. nr. 639/2023;

• numește membri în consiliul de administrație pe baza Raportului privind numirile finale întocmit de comisia de selecție în conformitate cu prevederile art. 22 alin. (6) din Anexa 1 la H.G. nr. 639/2023.

Comisia de selecție și nominalizare

• elaborează componenta integrală a planului de selecție în termen de 10 zile de la înfiinţare;

• stabileşte care dintre criteriile exemplificate în anexa nr. 1a din Anexa 1 la H.G. nr. 639/2023 sunt criterii obligatorii şi care sunt opţionale, în funcţie de specificul şi complexitatea activităţii întreprinderii publice, precum şi ponderea acestora în întocmirea listei scurte;

• stabilește conținutului dosarului pentru depunerea candidaturilor pentru poziția respectivă;

• pregătește și întocmește anunțul privind selecția candidatului și asigură publicarea în cel puțin două publicații economice și/sau financiare de largă răspândire, precum și pe cel puțin o platformă sau un site de recrutare de resurse umane cu mare vizibilitate la nivel național. Anunțul trebuie să includă condițiile care trebuie întrunite de candidați, criteriile de selecție și modalitatea de evaluare a acestora;

• solicita candidaților clarificări suplimentare, în scris, cu stabilirea termenului de răspuns, dacă este cazul;

• desfășoară și coordonează activitățile care stau la baza elaborării listei lungi. Lista lungă de candidați reprezintă lista cu toți candidații care au trimis dosarul de candidatură complet în termenul prevăzut de prezentele norme metodologice și are caracter confidențial;

• analizează informațiile din dosarele de candidatură rămase pe lista lungă și alocă punctajului conform grilei de evaluare pentru fiecare criteriu din cadrul profilului consiliului pentru fiecare candidat;

• solicita informații suplimentare față de cele din dosarul de candidatură atunci când consideră necesar;

• stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat obținut pe baza cerințelor profilului candidatului;

• informează candidații respinși prin mijloace electronice;

• realizează lista scurtă și comunică candidaților aflați în lista scurtă, prin mijloace electronice, faptul că au obligația să depună la autoritatea publică tutelară declarația de intenție în termen de 15 zile de la data informării;

• analizează declarația de intenție și integrează rezultatele analizei în evaluarea candidatului;

• organizează interviul în baza planului de interviu și realizează clasamentul candidaților aflați în lista scurtă;

• după finalizarea interviurilor, întocmește clasamentul candidaților și raportul final care se înaintează autorității publice tutelare, în condiţiile prevăzute la art. 44 alin. (5) lit. c) pct. (vii) din Ordonanţa de urgenţă a Guvernului nr. 109/2011, aprobată cu modificări şi completări prin Legea nr. 111/2016, cu modificările şi completările ulterioare, în vederea transmiterii acestuia către AMEPIP, care emite avizul conform;

• transmite Raportul final către AMEPIP, în vederea emiterii avizului conform în condiţiile prevăzute la art. 44 alin. (5) lit. c) pct. (vii) din Ordonanţa de urgenţă a Guvernului nr. 109/2011;

• transmite Raportul final conducătorului autorităţii publice tutelare, în vederea mandatării reprezentanţilor statului în adunarea generală a acţionarilor, pentru propunerea de membri în consiliu de administrație;

• transmite spre publicare Raportul final pe pagina de internet a autorității publice tutelare, a întreprinderii publice și a AMEPIP, cu respectarea prevederilor Regulamentului general privind protecția datelor;

• notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.

**Agenția de Monitorizare și Evaluare a Performanțelor Întreprinderilor Publice**

• desemnează, prin ordin al președintelui, doi membri în comisia de selecție și nominalizare, în termen de 3 zile de la primirea notificării privind adoptarea hotărârilor adunării generale de declanșare a procedurii de selecție;

• declanșează procedura de selecție a expertului independent sau desemnează expertul independent, selectat anterior, în conformitate cu dispozițiile Legii nr. 98/2016 privind achizițiile publice, cu modificările și completările ulterioare;

• comunică autorității publice tutelare, respectiv întreprinderii publice ordinul președintelui prevăzut la art. 4, alin. (1), lit. a) din H.G. nr. 639/2023, precum și informații privind expertul independent selectat conform art. 4, alin. (1), lit. b) din H.G. nr. 639/2023, în termen de 3 zile de la data finalizării procedurii de achiziție publică, respectiv de la data primirii notificării în cazul în care expertul independent este selectat anterior;

• primește rapoartele finale ale comisiilor de selecție și nominalizare de la autoritățile publice tutelare, în termen de 3 zile lucrătoare de la finalizarea procedurilor de selecție și nominalizare a administratorilor;

• în termen de 10 zile de la data primirii raportului, AMEPIP emite un aviz conform prin care aprobă sau anulează procedura;

• publică Raportul final pe pagina de internet, cu respectarea prevederilor Regulamentului general privind protecţia datelor cu caracter personal.

9. ELEMENTE DE CONFIDENȚIALITATE

Toate dosarele candidaților vor fi tratate în deplină confidențialitate, iar accesul la informațiile cuprinse în aceste dosare se limitează numai la acele persoane care sunt implicate în procesul decizional și de selecție.

Lista elementelor confidențiale:

- identitatea, datele personale și dosarele de candidatură ale aplicanților;

- informații referitoare la viața privată a aplicanților.

Lista elementelor care pot fi făcute publice:

* componenta inițială a planului de selecție;
* scrisoarea de așteptări;
* profilul consiliului de administrație;
* criteriile de selecție și evaluare;
* componenta integrală a planului de selecție;
* planul de interviu;
* anunțul de selecție;
* modelele de declarații și formulare;
* raportul final, cu respectarea prevederilor Regulamentului general privind protecția datelor.

10. PROCEDURA DE SELECȚIE. PLANUL DE ACȚIUNI

Prezenta secțiune definește etapele procesului de selecție, termene limită, documente necesare precum și părțile implicate. Datele si termenele sunt orientative. Tabelul de mai jos rezumă aceste elemente:

|  |  |  |  |  |  |
| --- | --- | --- | --- | --- | --- |
| **Nr.****Crt** | **Acțiune/Etapa** | **Termen** | **Termen (previzionat) finalizare** | **Responsabil** | **Observatii** |
| 1. | Declanșarea procedurii de selecție | HAGA nr. 21 24.10.2024 | 150 de zile de la declanșare | Autoritatea publică tutelară (APT) | Conform prevederilor art. 3 lit. b) din Anexa nr. 1 la HG nr.639/2023 |
| 2. | Elaborarea și publicarea proiectului componentei inițiale a planului de selecție | În termen de 15 zile de la declanșarea procedurii |  | APT/ÎP | Conform prevederilor art. 5 alin. (1) din Anexa 1 la HG nr. 639/2023 |
| 3. | Aprobarea componentei inițiale a planului de selecție | În termen de 10 zile |  | APT | Conform prevederilor art. 5 alin. (6) din Anexa 1 la HG nr. 639/2023 |
| 4. | Declanșarea procedurii de selecţie a expertului independent și contractarea serviciilor |  |  | AMEPIP | Conform prevederilor art. 4 alin. (1) lit. b) și art. 6 din Anexa nr. 1 la HG nr. 639/2023 |
| 5. | Constituirea Comisiei de selecție |  |  | APT | Conform prevederilor art. 4 din Anexa nr. 1 la HG nr. 639/2023 |
| 6. | Elaborarea și publicarea proiectului componentei integrale a planului de selecţie | În termen de 10 zile de la înființare |  | Comisia de selecție și nominalizare/APT/ÎP | Conform prevederilor art. 10 alin. (1) – (2) din Anexa nr. 1 la H.G. nr. 639/2023 |
| 7. | Aprobarea componentei integrale a planului de selecţie |  |  | HAGA | Conform prevederilor art. 10 alin. (4) din Anexa nr. 1 la H.G. nr. 639/2023 |
| 8. | Publicarea anunțului privind selecția membrilor consiliului | cu cel puţin 30 de zile înainte de data-limită pentru depunerea candidaturilor specificată în anunţ |  | APT/Președinte CA | Conform prevederilor art. 19 alin (2) – (3) din Anexa nr. 1 la HG nr. 639/2023 |
| 9. | Depunerea dosarelor de candidatură | În termen de 30 de zile de la data publicării anunțului |  | Candidații | Conform prevederilor art. 20 din Anexa nr. 1 la HG nr. 639/2023 |
| 10. | Evaluarea candidaturilor depuse în raport cu minimum de criterii | În termen de maxim 5 zile lucrătoare de la data limita pentru depunerea candidaturilor |  | Comisia de selecție și nominalizare | Se va elabora lista lungă |
| 11. | Solicitare de clarificări, în scris, privitoare la candidatură | În termen de 2 zile de la evaluare |  | Comisia de selecție și nominalizare | Conform prevederilor art. 20 alin. (2) din Anexa nr. 1 la H.G. nr. 639/2023 |
| 12. | Informare în scris a candidaților respinși de pe lista lungă | În termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (3) din Anexa nr. 1 la H.G. nr. 639/2023 |
| 13. | Alcătuire lista lungă | În termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (4) din Anexa nr. 1 la H.G.nr. 639/2023 |
| 14. | Analiza informaţiilor din dosarele de candidatură rămase pe lista lungă şi alocarea punctajului conform grilei de evaluare pentru fiecare criteriu din cadrul profilului consiliului și solicitarea de informații suplimentare dacă este necesar | În termen de 3 zile de la realizarea Listei lungi |  | Comisia de selecție și nominalizare | Conform prevederilor art. 21 din Anexa nr. 1 la H.G. nr. 639/2023 |
| 15. | Realizarea listei scurte | În termen de 15 zile de la data limită de depunere a candidaturilor |  | Comisia de selecție și nominalizare | Conform prevederilor art. 22 alin. (1) din Anexa nr. 1 la H.G. nr. 639/2023 |
| 16. | Depunerea declarației de intenție a candidaților din lista scurtă la autoritatea publică tutelară | în termen de 15 zile de la data informării candidaților |  | Candidații din lista scurtă | Conform prevederilor art. 22 alin.(2) din Anexa nr. 1 la HG nr. 639/2023 |
| 17. | Analiza declarației de intenție si integrarea rezultatelor în evaluarea candidatului | 5 zile de la depunerea declarației |  | Comisia de selecție și nominalizare | Conform prevederilor art. 22 alin.(3) din Anexa nr. 1 la HG nr.639/2023 |
| 18. | Selecția finală a candidaților pe baza de interviu (în baza planului de interviu) | 10 zile de la afișarea datei de interviu |  | Comisia de selecție și nominalizare | Conform prevederilor art.22 alin. (4) din Anexa nr. 1 la HG nr.639/2023 |
| 19. | Întocmirea clasamentului candidaților și a raportului final și înaintarea acestuia APT | 5 zile de la încheierea interviurilor |  | Comisia de selecție și nominalizare | Conform prevederilor art.22 alin.(6) din Anexa nr.1 la HG nr.639/2023 și Regulamentul-cadru de organizare şi funcţionare al comisiilor de selecţie şi nominalizare a candidaţilor pentru postul de membru în cadrul consiliilor de administraţie/supraveghere ale întreprinderilor publice |
| 20. | Transmiterea Raportului final la AMEPIP în vederea emiterii avizului conform |  |  | APT | Regulamentul-cadru de organizare şi funcţionare al comisiilor de selecţie şi nominalizare a candidaţilor pentru postul de membru în cadrul consiliilor de administraţie/supraveghere ale întreprinderilor publice |
| 21. | Publicare Raport final pe pagina de internet a APT, a întreprinderii publice şi a AMEPIP | După emitere aviz conform de către AMEPIP |  | APT/ÎP/AMEPIP | Conform prevederilor art.22 alin.(8) din Anexa nr. 1 la HG nr.639/2023 |
| 22. | Desemnarea membrilor consiliului de administrație | Convocare AGA în maximum 10 zile de la data comunicării raportului final |  | APT | Conform prevederilor art.22 alin.(11) din Anexa nr. 1 la HG nr.639/2023 |

**11.** **REGULI PENTRU ALCĂTUIREA CONSILIULUI DE ADMINISTRAȚIE**

**•** Cel puțin doi dintre membrii consiliului de administrație trebuie să aibă studii economice sau juridice și experiență în domeniul economic, juridic, contabilitate, de audit sau financiar de cel puțin 5 ani.

* Cel puțin unul dintre membrii Consiliului de administrație trebuie să dețină calificarea de auditor financiar, conform prevederilor art. 65 alin. (3) din Legea nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative și Ordinul Președintelui ASPAAS nr. 123/2022 privind componenţa Comitetului de audit.

**•** În cadrul Consiliului de administrație nu poate fi mai mult de un membru din rândul funcționarilor publici sau al altor categorii de personal din cadrul autorității publice tutelare ori din cadrul altor autorități sau instituții publice.

* Nu pot fi administratori persoanele care, potrivit legii, sunt incapabile ori care au fost condamnate pentru infracţiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute de Legea nr.129/2019 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării terorismului, republicată, cu modificările ulterioare.

**•** Majoritatea membrilor consiliului de administrație este formată din administratori neexecutivi și independenți, în sensul art. 138^2 din Legea nr. 31/1990, republicată, cu modificările și completările ulterioare.

• Consiliul de administrație va fi astfel desemnat încât se va asigura o diversificare a competențelor la nivelul consiliului de administrație.

**•** O persoană fizică poate exercita concomitent cel mult 2 mandate de membru al consiliului de administraţie şi/sau de membru al consiliului de supraveghere în întreprinderi publice al căror sediu se află pe teritoriul României. Această prevedere se aplică în aceeaşi măsură persoanei fizice reprezentant al unei persoane juridice administrator sau membru al consiliului de supraveghere, precum şi persoanei juridice numite administrator. Autoritatea publică tutelară poate stabili ca pe durata mandatului său administratorul unei întreprinderi publice să poată face parte dintr-un singur consiliu de administraţie şi/sau consiliu de supraveghere.

**12. ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE**

În vederea definitivării Planului de selecție, comisia de selecție și nominalizare va întreprinde activitățile necesare pentru conformare față de prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernulu**i** nr. 109/2011 privind guvernanţa corporativă a întreprinderilor publice.

Planul de selecţie va cuprinde documentele şi formularele următoare, dar fără a se limita la acestea:

1. etapele procesului de selecţie, calendarul, documente şi materiale ce urmează a fi verificate, respectiv elaborate, persoane de contact pentru informaţii şi detalii suplimentare;
2. anunţurile privind selecţia, pentru presa tipărită şi online;
3. lista detaliată a documentelor necesare în vederea depunerii candidaturii de către persoane fizice şi persoane juridice, în funcţie de etapele procedurii de selecţie;
4. dispoziţiile de confidenţialitate şi de acces la documente, lista elementelor confidenţiale;
5. lista riscurilor posibile şi a măsurilor ce vor fi luate pentru diminuarea acestor riscuri, asigurându-se că drepturile acţionarilor sunt respectate şi că interesele întreprinderii publice sunt asigurate;
6. scrisoarea de aşteptări;
7. cerinţele contextuale;
8. profilul consiliului;
9. profilul candidatului;
10. criteriile de selecţie;
11. modul de acordare a punctajului;
12. documente referitoare la declaraţia de intenţie;
13. plan de interviu;
14. proiectul contractului de mandat;
15. declaraţii necesar a fi completate de către candidaţi.